Diari Oficial de la Generalitat Valenciana


Sumari del DOGV 7214, del 14-02-2014 (2014/1258)

RESOLUCIÓ de 12 de febrer de 2014, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7214

Data del DOGV
:   14-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1258


Data del document
:   12-02-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 12 de febrer de 2014, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.  
 [2014/1258]  
La Llei 4/1998, d'11 de juny, de la Generalitat, del Patrimoni Cultural Valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'estos i inutilitat administrativa dels documents. D'altra banda, en l'article 84.1 de la mateixa llei s'establix que reglamentàriament es determinaran el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
Finalment, i com a desenrotllament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En l'article 17.1 de l'esmentat decret, s'establix que les propostes de taules de valoració documental sobre les quals haja informat favorablement la Junta Qualificadora de Documents Administratius seran aprovades per mitjà d'una resolució del conseller competent en matèria de cultura.  
En la sessió celebrada el dia 11 de desembre de 2013, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em conferix l'article 28.e de la Llei de 30 de desembre de 1983, de la Generalitat, del Govern Valencià, resolc:  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 11 de desembre de 2013:  
- Codi 00045. Expedients de subvencions a entitats locals i associacions de comerciants i fórmules de comerç associat o integrat, per a la realització d'estudis comercials.  
- Codi 00887. Expedients de subvencions a accions realitzades per formes de comerç agrupat en estructures comercials.  
- Codi 00926. Expedients de subvencions destinades a la promoció de fires comercials.  
- Codi 00073. Expedients de subvencions per a la promoció comercial de productes valencians.  
- Codi 00841. Expedients de subvencions en matèria d'artesania.  
  
- Codi 00471. Expedients de suport a accions realitzades per els ens locals en estructures comercials.  
- Codi 00993. Expedients de subvencions als mercats municipals detallistes de la Comunitat Valenciana per a l'accés i el manteniment del segell de qualitat Mercats Excel·lents atorgat per la Fundació Valenciana de la Qualitat.  
- Codi 00375. Expedients de les juntes arbitrals de consum.  
- Codi 00758. Expedients d'autorització de captació d'aigües subterrànies i maquinària d'elevació.  
El resum de les taules de valoració documental aprovades figura com a annex a la present resolució.  
  
Segon  
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, al fet que durant este termini de temps no hi haja constància de la interposició d'algun recurs.  
  
Contra la present resolució, que posa fi a la via administrativa, de conformitat amb allò que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà del dia en què es publique la present resolució, de conformitat amb el que establixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
En tot cas, les institucions i els organismes afectats no podran procedir a l'eliminació de la documentació fins que la resolució, cas de ser impugnada, adquirisca fermesa legal.  
  
València, 12 de febrer de 2014.- La consellera d'Educació: Cultura i Esport: María José Catalá Verdet.  
  
  
  
  
  
ANNEX  
  
Codi 00511  
Sèrie documental Expedients de subvencions a entitats locals i associacions de comerciants i fórmules de comerç associat o integrat, per a la realització d'estudis comercials.  
  
Òrgan productor Conselleria d'Economia, Indústria, Turisme i Ocupació / Direcció General de Comerç i Consum / Servici de Promoció del Comerç i Artesania.  
Funció Subvencions, en règim de concurrència competitiva, destinades a entitats locals i associacions de comerciants i fórmules de comerç associat o integrat, per a la realització d'estudis comercials.  
Data dictamen 11 de desembre de 2013  
Dictamen Eliminació parcial transcorregut el termini major que corresponga, bé el termini de 10 anys a partir de la data de la concessió de l'ajuda (normativa europea sobre minimis) o quatre anys des que s'haja declarat el tancament definitiu del corresponent programa operatiu (normativa europea dels fons FEDER).  
Conservació permanent dels estudis comercials.  
Així mateix, es conservarà un expedient de cada una de les accions susceptibles de suport incloses en cada una de les convocatòries anuals, com a testimoni de la sèrie documental.  
  
   
Codi 00139  
Sèrie documental Expedients de subvencions a accions realitzades per formes de comerç agrupat en estructures comercials.  
Òrgan productor Conselleria d'Economia, Indústria, Turisme i Ocupació / Direcció General de Comerç i Consum / Servici de Promoció del Comerç i Artesania / A partir de 2012 són tramitats pels servicis territorials de Comerç i Consum d'Alacant, Castelló i València.  
Funció Concedir subvencions a les formes de comerç agrupat compostes per pimes comercials, independentment de quina siga la seua forma jurídica (cooperatives, SL, AIE, associacions de comerciants...), per a la realització d'accions que milloren la posició competitiva de les pimes vinculades a les diferents formes jurídiques. Inclou actuacions en mercats, en els seus locals, seus, altres instal·lacions, en cooperatives, centrals de compra, etc.  
Data dictamen 11 de desembre de 2013  
Dictamen Eliminació total transcorregut el termini major que corresponga, bé el termini de 10 anys a partir de la data de la concessió de l'ajuda (normativa europea sobre minimis) o quatre anys des que s'haja declarat el tancament definitiu del corresponent programa operatiu (normativa europea dels fons FEDER).  
Es conservarà un expedient de cada una de les accions susceptibles de suport incloses en cada una de les convocatòries anuals, tramitats per la direcció general competent en matèria de comerç i, si és el cas, per servici territorial, com a testimoni de la sèrie documental.  
  
   
Codi 00147  
Sèrie documental Expedients de subvencions destinades a la promoció de fires comercials.  
Òrgan productor Conselleria d'Economia, Indústria, Turisme i Ocupació / Direcció General de Comerç i Consum / Servici de Promoció del Comerç i Artesania / A partir de 2012 són tramitats pels servicis territorials de Comerç i Consum d'Alacant, Castelló i València.  
Funció Atorgament de subvencions destinades a atendre els gastos derivats de les accions de promoció de fires comercials.  
Data dictamen 11 de desembre de 2013  
Dictamen Eliminació total al cap de deu anys a partir de la data de la concessió de l'ajuda (normativa europea sobre minimis).  
Es conservarà un expedient de cada una de les accions susceptibles de suport incloses en cada una de les convocatòries anuals, tramitats per la direcció general competent en matèria de comerç i, si és el cas, per servici territorial, com a testimoni de la sèrie documental.  
  
   
Codi 00140  
Sèrie documental Expedients de subvencions per a la promoció comercial de productes valencians.  
Òrgan productor Conselleria d'Economia, Indústria, Turisme i Ocupació / Direcció General de Comerç i Consum / Servici de Promoció del Comerç i Artesania.  
Funció Ajudes destinades a la promoció dels productes de la Comunitat Valenciana, així com contribuir a la realització d'accions promocionals que permeten incrementar i consolidar la presència d'estos en els principals mercats, d'acord amb els criteris de valoració que van ser establits en la respectiva convocatòria anual.  
Data dictamen 11 de desembre de 2013  
Dictamen Eliminació total al cap de deu anys a partir de la data de la concessió de l'ajuda (normativa europea sobre minimis).  
Es conservarà un expedient de cada una de les accions susceptibles de suport incloses en cada una de les convocatòries anuals, com a testimoni de la sèrie documental.  
  
   
Codi 00687  
Sèrie documental Expedients de subvencions en matèria d'artesania.  
Òrgan productor Conselleria d'Economia, Indústria, Turisme i Ocupació / Direcció General de Comerç i Consum / Servici de Promoció del Comerç i Artesania.  
Funció Atorgament de subvencions en matèria d'artesania orientades a incidir en els nivells de formació, innovació i inversió de les empreses artesanes de la Comunitat Valenciana, així com a aprofundir en l'enriquiment i la diversificació del teixit industrial artesà.  
Data dictamen 11 de desembre de 2013  
Dictamen Eliminació total al cap de deu anys a partir de la data de la concessió de l'ajuda (normativa europea sobre minimis).  
Es conservarà un expedient de cada una de les accions susceptibles de suport incloses en cada una de les convocatòries anuals, com a testimoni de la sèrie documental.  
Codi 00111  
Sèrie documental Expedients de suport a accions realitzades per ens locals en estructures comercials.  
Òrgan productor Conselleria d'Economia, Indústria, Turisme i Ocupació / Direcció General de Comerç i Consum / Servici de Promoció del Comerç i Artesania / A partir de 2012 són tramitats pels servicis territorials de Comerç i Consum d'Alacant, Castelló i València.  
Funció Atorgar subvencions als ens locals per a la realització d'accions que milloren la posició competitiva de les pimes ubicades en les infraestructures comercials municipals. Inclou actuacions en mercats fixos o de venda no sedentària, en carrers amb alta densitat comercial i estudis previs que definisquen les actuacions a realitzar en estos equipaments comercials o àrees urbanes, ja siguen consolidades o en entorns rurals.  
Data dictamen 11 de desembre de 2013  
Dictamen Eliminació total al cap de quatre anys des que s'haja declarat el tancament definitiu del corresponent programa operatiu (normativa europea de fons FEDER).  
Es conservarà un expedient de cada una de les accions susceptibles de suport incloses en cada una de les convocatòries anuals, tramitats per la direcció general competent en matèria de comerç i, si és el cas, per servici territorial, com a testimoni de la sèrie documental.  
  
   
Codi 00047  
Sèrie documental Expedients de subvencions als mercats municipals detallistes de la Comunitat Valenciana per a l'accés i el manteniment del segell de qualitat Mercats Excel·lents atorgat per la Fundació Valenciana de la Qualitat.  
Òrgan productor Conselleria d'Economia, Indústria, Turisme i Ocupació / Direcció General de Comerç i Consum / Servici de Promoció del Comerç i Artesania.  
Funció Atorgament de subvencions a ajuntaments i associacions de comerciants dels mercats municipals que havien obtingut o pretenien obtindre el segell de Mercat Excel·lent concedit per la Fundació Valenciana de la Qualitat, a aquells mercats que aconseguien un estàndard específic de qualitat en les seues instal·lacions, en les condicions de venda i en els servicis prestats al consumidor.  
Data dictamen 11 de desembre de 2013  
Dictamen Eliminació total al cap de quatre anys des que s'haja declarat el tancament definitiu del corresponent programa operatiu (normativa europea de fons FEDER).  
Es conservarà un expedient de cada una de les accions susceptibles de suport incloses en cada una de les convocatòries anuals, com a testimoni de la sèrie documental.  
  
   
Codi 00454  
Sèrie documental Expedients de les Juntes Arbitrals de Consum.  
Òrgan productor Conselleria d'Economia, Indústria, Turisme i Ocupació / Direcció General de Comerç i Consum / Servici de Defensa del Consumidor i Arbitratge de Consum / juntes arbitrals de consum.  
Funció Procediments administratius arbitrals en matèria de consum tramitats per les juntes arbitrals de consum de resolució de conflictes sorgits entre els consumidors o usuaris i les empreses o professionals en relació amb els drets legals o contractualment reconeguts al consumidor.  
  
Data dictamen 11 de desembre de 2013  
Dictamen Eliminació parcial al cap de sis anys des de la data de la notificació del laude arbitral.  
Conservació permanent dels laudes arbitrals.   
Així mateix, es conservarà un expedient de cada any i de cada una de les Juntes Arbitrals de Consum, com a testimoni de la sèrie documental.  
   
Codi 00917  
Sèrie documental Expedients d'autorització de captació d'aigües subterrànies i maquinària d'elevació.  
Òrgan productor Conselleria d'Economia, Indústria, Turisme i Ocupació, servicis territorials d'Energia d'Alacant, Castelló i València.  
Funció Autorització prèvia del projecte d'obres subterrànies (sondejos, prospeccions, etc.) per a la captació d'aigües i la maquinària d'elevació, des de l'àmbit de la seguretat minera.  
Data dictamen 11 de desembre de 2013  
Dictamen Conservació permanent. Al cap de cinc anys a comptar des de la conclusió de l'expedient es transferirà a l'Arxiu Històric de la Comunitat Valenciana.